CELEX: 32019D1121
Language: da
Date: 2019-06-25 00:00:00
Title: Rådets afgørelse (EU) 2019/1121 af 25. juni 2019 om undertegnelse på Den Europæiske Unions vegne af frihandelsaftalen mellem Den Europæiske Union og Den Socialistiske Republik Vietnam

2.7.2019   
               
               
                  DA
               
               
                  Den Europæiske Unions Tidende
               
               
                  L 177/1
               
            
         RÅDETS AFGØRELSE (EU) 2019/1121
         af 25. juni 2019
         om undertegnelse på Den Europæiske Unions vegne af frihandelsaftalen mellem Den Europæiske Union og Den Socialistiske Republik Vietnam
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 91, stk. 1, artikel 100, stk. 2, og artikel 207, stk. 4, første afsnit, sammenholdt med artikel 218, stk. 5,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den 23. april 2007 gav Rådet Kommissionen bemyndigelse til at føre forhandlinger om en frihandelsaftale med medlemsstater i Sammenslutningen af Sydøstasiatiske Nationer (ASEAN). Denne bemyndigelse gav mulighed for at føre bilaterale forhandlinger.
                  
               
                     (2)
                  
                  
                     Den 22. december 2009 gav Rådet Kommissionen bemyndigelse til at føre forhandlinger om bilaterale frihandelsaftaler med individuelle ASEAN-medlemsstater. I juni 2012 indledte Kommissionen bilaterale forhandlinger om en frihandelsaftale med Vietnam, som skulle føres i overensstemmelse med eksisterende forhandlingsdirektiver.
                  
               
                     (3)
                  
                  
                     Forhandlingerne om en frihandelsaftale mellem Den Europæiske Union og Den Socialistiske Republik Vietnam (»aftalen«) er afsluttet.
                  
               
                     (4)
                  
                  
                     Aftalen bør undertegnes på Unionens vegne med forbehold af dens indgåelse på et senere tidspunkt —
                  
               VEDTAGET DENNE AFGØRELSE:
         
            Artikel 1
            Der gives herved bemyndigelse til undertegnelse på Unionens vegne af frihandelsaftalen mellem Den Europæiske Union og Den Socialistiske Republik Vietnam (»aftalen«) med forbehold af indgåelse af aftalen (1).
         
         
            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 25. juni 2019.
            
               
                  På Rådets vegne
               
               A. ANTON
               
                  Formand
               
            
         
         
            (1)  Teksten til aftalen offentliggøres sammen med afgørelsen om indgåelse heraf.